**H O T Ă R Â R E**

**pentru aprobarea modificării şi completării Contractelor de delegare prin concesiune a gestiunii activităţilor de colectare şi transport a deșeurilor în Județul Cluj – lotul 2 și lotul 3 înregistrate sub nr. 775/02.12.2020 şi respectiv nr. 776/02.12.2020, și pentru mandatarea Asociaţiei de Dezvoltare Intercomunitară** Eco Metropolitan **Cluj în vederea încheierii contractelor cu organizaţiile care implementează obligaţiile privind răspunderea extinsă a producătorului (OIREP) în scopul îndeplinirii obiectivelor stabilite prin Legea nr. 249/2015 privind modalitatea de gestionare a ambalajelor şi a deşeurilor de ambalaje**

Consiliul Județean Cluj întrunit în ședința ordinară;

Având în vedere Proiectul de hotărâre înregistrat sub nr. 188 din 26.10.2021 pentru aprobarea modificării şi completării Contractelor de delegare prin concesiune a gestiunii activităţilor de colectare şi transport a deșeurilor în Județul Cluj – lotul 2 și lotul 3, înregistrate sub nr. 775/02.12.2020 şi respectiv nr. 776/02.12.2020, și pentru mandatarea Asociaţiei de Dezvoltare Intercomunitară Eco Metropolitan Cluj în vederea încheierii contractelor cu organizaţiile care implementează obligaţiile privind răspunderea extinsă a producătorului (OIREP) în scopul îndeplinirii obiectivelor stabilite prin Legea nr. 249/2015 privind modalitatea de gestionare a ambalajelor şi a deşeurilor de ambalaje, propus de Președintele Consiliului Județean Cluj, domnul Alin Tișe, care este însoțit de Referatul de aprobare nr. 38527/26.10.2021; Raportul de specialitate nr. 38529/26.10.2021 întocmit de compartimentul de resort din cadrul aparatului de specialitate al Consiliului Județean Cluj și de Avizul nr. 38527 din 28.10.2021 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare prevederile art. 123-140 și ale 142-156 din Regulamentul de organizare și funcționare a Consiliului Județean Cluj, aprobat prin Hotărârea Consiliului Județean Cluj nr. 170/2020,

Ținând cont de :

* prevederile Contractelor de delegare prin concesiune a gestiunii activităților de colectare și transport a deșeurilor în Județul Cluj înregistrate sub nr. 775 din 02.12.2020 și respectiv nr. 776/02.12.2020;
* adresele Asociației de Dezvoltare Intercomunitară Eco Metropolitan Cluj nr. 736 din 23.09.2021 și nr. 860 din 25.10.2021;
* proiectele de acte adiţionale la Contractele de concesiune a gestiunii activităților de colectare și transport a deșeurilor în Județul Cluj înregistrate nr. 775/02.12.2020 și respectiv nr. 776/02.12.2020, înaintate de către Asociația de Dezvoltare Intercomunitară ”Eco Metropolitan Cluj;
* Hotărârea Consiliului Județean Cluj nr. 233/2020 privind stabilirea unor măsuri în cadrul asociaţiilor de dezvoltare intercomunitară la care Județul Cluj are calitatea de asociat;
* Dispoziția Președintelui Consiliului Județean Cluj nr. 51/8.02.2021 privind delegarea calității de reprezentant de drept al Județului Cluj în Adunarea generală a asociaților Asociației de Dezvoltare Intercomunitară ”Eco Metropolitan Cluj”;

În conformitate cu prevederile:

* art. 173 alin. (1) lit. d), alin. (4) lit. a) teza a II-a și alin. (5) lit. i) și m) din Ordonanța de urgență a Guvernului privind Codul administrativ nr. 57/2019, cu modificările și completările ulterioare;
* art. 6 alin. (1) lit. d) și q), ale art. 7 - 8 și ale art. 26 alin. (5) din Legea serviciului de salubrizare a localităților nr. 101/2006, republicată, cu modificările şi completările ulterioare;
* art. 8 alin. (3) lit. c) și d2), ale art. 10 alin. (4) - (5) din Legea serviciilor comunitare de utilități publice nr. 51/2006, republicată, cu modificările și completările ulterioare;
* art. 16 alin. (9) lit. h), ale art. 20 alin. (5) lit. a) și ale art. 21 din Legea privind modalitatea de gestionare a ambalajelor şi a deşeurilor de ambalaje nr. 249/2015;
* art. 60 alin. (1) –B- lit. b) și d), alin. 2) și alin. (3) - (6) din Ordonanţă de urgenţă a Guvernului privind regimul deşeurilor nr. 92/2021;
* Ordinului Președintelui Autorității Naționale de Reglementare pentru Serviciile Comunitare de Utilități Publice nr. 109/2007 privind aprobarea Normelor metodologice de stabilire, ajustare sau modificare a tarifelor pentru activitățile specifice serviciului de salubrizare a localităților, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanţă de urgenţă a Guvernului privind Codul administrativ nr. 57/2019, cu modificările și completările ulterioare;

**h o t ă r ă ş t e :**

**Art. 1.** Se aprobă modificarea și completarea Contractului de delegare prin concesiune a gestiunii activităților de colectare și transport a deșeurilor în Județul Cluj înregistrat sub nr. 775/02.12.2020, conform proiectului de act adițional ce constituie **anexa nr. 1** care face parte integrantă din prezenta hotărâre.

**Art. 2.** Se aprobă modificarea și completarea Contractului de delegare prin concesiune a gestiunii activităților de colectare și transport a deșeurilor în Județul Cluj înregistrat sub nr. 776/02.12.2020, conform proiectului de act adițional ce constituie **anexa nr. 2** care face parte integrantă din prezenta hotărâre.

**Art. 3. (1)** Se acordă mandat special reprezentantului Județului Cluj pentru a vota, în cadrul Adunării generale a asociaților Asociației de Dezvoltare Intercomunitară ”Eco Metropolitan Cluj, aprobarea modificărilor și completărilor prevăzute în proiectele de acte adiționale la Contractele de delegare prin concesiune a gestiunii activităților de colectare și transport a deșeurilor în Județul Cluj înregistrate sub nr. 775/02.12.2020 și respectiv nr. 776/02.12.2020, cuprinse în anexele nr. 1 și 2 la prezenta hotărâre.

**(2)** Se acordă mandat special reprezentantului Județului Cluj pentru a vota, în cadrul Adunării generale a asociaților Asociației de Dezvoltare Intercomunitară ”Eco Metropolitan Cluj, includerea în cuprinsul actelor adiționale precizate la art. 1 și 2, respectiv la art. 12, a unei clauze - alin. (21) - cu următorul cuprins:

„(21) Dacă la finalul perioadei prevăzută la alin. (2) cantitățile colectate de către operator sunt mai mici decât cantitățile estimate și utilizate în cadrul Documentației de atribuire, părțile convin că tariful va fi ajustat/modificat prin raportare la cantitatea de deșeuri colectată în această perioadă.”

**Art. 4.** Se mandatează Asociația de Dezvoltare Intercomunitară ”Eco Metropolitan Cluj în vederea completării actelor adiționale la Contractele de delegare prin concesiune a gestiunii activităților de colectare și transport a deșeurilor în Județul Cluj înregistrate sub nr. 775/02.12.2020 și respectiv nr. 776/02.12.2020, cu clauza prevăzută la art. 3 alin. (2) din prezenta hotărâre și a semnării lor în numele și pe seama UAT Județul Cluj.

**Art. 5.** Se mandatează Asociația de Dezvoltare Intercomunitară ”Eco Metropolitan Cluj în vederea încheierii contractelor, parteneriatelor sau a altor forme de colaborare cu organizaţiile care implementează obligaţiile privind răspunderea extinsă a producătorului (OIREP) pentru acoperirea costurilor nete pentru gestionarea deşeurilor de ambalaje colectate în baza Contractului de delegare nr. 775/02.12.2020 și a Contractului de delegare nr. 776/02.12.2020, încasarea sumelor de bani care trebuie acoperite de organizaţiile care implementează obligaţiile privind răspunderea extinsă a producătorului, stabilirea modalităţii de utilizare a acestor sume pentru scopurile cărora le sunt destinate, în conformitate cu prevederile legale aplicabile.

**Art. 6.** Cu punerea în aplicare a prevederilor prezentei hotărâri se încredinţează Președintele Consiliului Judeţean Cluj, prin Direcția Dezvoltare și Investiții, Vicepreședintele Consiliului Judeţean Cluj, domnul Marius Mînzat, precum și Asociația de Dezvoltare Intercomunitară ”Eco Metropolitan Cluj.

**Art. 7.** Prezenta hotărâre se comunică Direcției Dezvoltare și Investiții, Vicepreședintelui Consiliului Judeţean Cluj, domnul Marius Mînzat; Asociației de Dezvoltare Intercomunitară ”Eco Metropolitan Cluj, precum şi Prefectului Judeţului Cluj, şi se aduce la cunoştinţa publică prin afişare la sediul Consiliului Judeţean Cluj şi pe pagina de internet “www.cjcluj.ro”.

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 181 din 28 octombrie 2021**

*Prezenta hotărâre a fost adoptată cu 25 de voturi “pentru” și 4 ”abțineri, fiind astfel respectate prevederile legale privind majoritatea de voturi necesară.*